Националният отбор на Грузия представлява страната на международната футболна сцена. Ръководи се от Грузинската футболна асоциация. Първият мач на Грузия е през 1990 г. когато е все още част от СССР. Отборът е участвал във всички квалификации за големи първенства от Евро 96 нататък, но не се е класирал на нито едно. Домакинските си мачове Грузия играе на стадион Борис Пайчадзе.